Vesterhavsvej 126 6830 Nørre Nebel | Landbogruppen
Lyst-/jagtejendom
Vesterhavsvej 126, 6830 Nørre Nebel
Hermed udbydes denne 17,8 ha store lyst-/jagtejendom beliggende ved Lønne pr. Nr. Nebel. En tidligere minkfarm, hvor der er god plads omkring ejendommen til den pladskrævende køber.
Bygningsparcellen er på 1,06 ha og der er givet tilladelse til at flytte indkørslen, så man får bedre oversigtsforhold for ind- og udkørsel.
Boligen er opført i 1904 og er på 120 m2 i grundplan. Huset er opført i røde sten og med eternittag og trænger generelt til en renovering/opdatering. Staldbygning opført i 1930 på 144 m2 og maskinhus påbygget i 1970 på 78 m2. Minkhallerne har stået tomme i en årrække og er tjenlige til bortrydning.
Jorden består udover bygningsparcellen af to agerstykker på hver side af jernbanen (Nr.Nebel-banen) med ca. 11,2 ha agerjord og vest for banen ligger ligeledes et rigtigt dejligt naturområde med god jagt.
En ejendom med mange muligheder og et dejligt fristed for den natur-/jagtinteresserede.
Sagsnummer 5001296B
Hektar 17,82
Pris 1.400.000